 ເກົາຫຼີເໜືອ ປ່ອນບັດເອົາ ສະພາປະຊາຊົນ ສູງສຸດ (ວີດີໂອ)
ການເລືອກຕັ້ງເອົາ ສະພາປະຊາຊົນສູງສຸດ ໃນວັນອາທິດມື້ນີ້ ແມ່ນເປັນເທື່ອທຳອິດ ໃນຮອບຫ້າປີ ແລະເທື່ອທຳອິດ ພາຍໃຕ້ການນຳພາ ຂອງ Kim Jong Un.
ບັນດາຜູ້ມີສິດເລືອກຕັ້ງໃນເກົາຫຼີເໜືອ ພາກັນອອກໄປປ່ອນ ບັດ ເພື່ອເລືອກຕັ້ງເອົາສະພາ ແຫ່ງຊາດ ທີ່ມີໜ້າທີ່ເປັນພຽງ ຄັນຕາລະບັດຊື່ໆນັ້ນ ເຖິງແມ່ນເຂົາເຈົ້າບໍ່ມີສິດທີ່ຈະເລືອກ ເອົາພວກທີ່ເຂົາເຈົ້າຕ້ອງການນັ້ນກໍຕາມ ເນື່ອງຈາກວ່າ ມີ ຜູ້ສະມັກພຽງຄົນດຽວ ສຳລັບໃນແຕ່ເຂດເລືອກຕັ້ງທັງໝົດ 687 ເຂດນັ້ນ ການປ່ອນບັດເອົາສະພາປະຊາຊົນສູງສຸດ ໃນວັນອາທິດມື້ນີ້ ແມ່ນເປັນເທື່ອທຳອິດໃນຮອບ 5 ປີ ຜ່ານມາ ແລະເປັນເທື່ອ ທຳອິດ ພາຍໃຕ້ການນຳພາຂອງ ກິມ ຈົງ ອູນ ຜູ້ນໍາ ທີ່ຍັງໝຸ່ມ ແໜ້ນນັ້ນ ສະພາດັ່ງກ່າວ ແມ່ນເປັນສະຖາບັນທີ່ມີອຳນາດສູງສຸດ ພາຍໃຕ້ລັດຖະທຳມະນູນ ຂອງເກົາຫຼີເໜືອ ແຕ່ໃນຄວາມເປັນຈິງແລ້ວ ມີອຳນາດທາງການເມືອງ ໜ້ອຍຫຼາຍ ບັນດານັກວິເຄາະ ກຳລັງພາກັນຕິດຕາມເບິ່ງ ຜົນຂອງການເລືອກຕັ້ງຢ່າງໃກ້ຊິດ ເພື່ອ ມອງຫາຮ່ອງຮອຍຕ່າງໆ ຂອງການປ່ຽນແປງອຳນາດ ຫຼັງຈາກການປະຫານຊີວິດ ທ່ານ Jang Song Thaek ອາວເຂີຍຂອງທ່ານກິມ ຈົງ ອູນ ໃນເດືອນທັນວາ ປີຜ່ານມາ